তহবিলের ন্যূনতম ৭৫ শতাংশ অর্থ শেয়ারবাজারে তালিকাভুক্ত নয় এমন সিকিউরিটিজে বিনিয়োগ করতে হবে। তবে কোনো কারণে যদি তা করা সম্ভব না হয় তাহলে বাকি অর্থ মানি মার্কেটে সর্বোচ্চ এক বছরের জন্য বিনিয়োগ করা যাবে। শেয়ারবাজারে তালিকাভুক্ত বিভিন্ন সিকিউরিটিজ ও অন্য তহবিল ব্যবস্থাপক দ্বারা পরিচালিত অল্টারনেটিভ ইনভেস্টমেন্ট ফান্ডে তহবিলের বাকি ২৫ শতাংশ অর্থ বিনিয়োগ করা যাবে। তবে তালিকাভুক্ত নয় এমন কোনো একক কোম্পানিতে ২৫ শতাংশের বেশি অর্থ বিনিয়োগ করা যাবে না। শুধুমাত্র ইক্যুইটিতে এ সব ফান্ড বিনিয়োগ করা যাবে। কোনো ধরনের ঋণপত্রে এ ধরনের তহবিলের অর্থ বিনিয়োগ করা যাবে না।